Ribe Stifts Adresseaviser, 1803-10-03
Under 23 Septbr. d. A. er, igiennem Rentekammeret, udfærdiget en Forordning angaaende en Forandring med Kornskatspengene af Kongeriget Danmark for Aaret 1804 og de følgende Aar, indtil videre. Dens Jndhold er følgende. Ligesom Hs. Majestæt, da Forordningen af 24 August 1791 ophævede indtil videre Korn skattens Ydelse in natura, dermed fornemmeligen havde til Hensigt at befrie Landmanden for de Besværligheder, som i adskillige Henseender med denne Natural=Leverance vare forbudne, saaledes troede Allerhøistsamme og, at den kongelige Kasse ved de, i Stedet for samme, paabudne Kornskatspenge, 1 Rdlr. 1 Mk. 4 Sk. af hver Tønde Hartkorn Ager og Eng, og 3 Mk. 10 Sk. af hver Tønde Hartkorn Skov og Mølleskyld, vilde sættes i Stand til at afholde Bekostningerne paa de til den kongelige Tieneste fornødne Qvantiteter Kornvares Jndkiøb. Men i de senere Tider, efter at Kornpriserne mærkeligen ere stegne, have disse Bekostninger, til betydeligt Tab for Kongens Kasse, langt oversteget Kornskatspengenes Beløb. Da nu denne formedelst Kornprisernes Faranderlighed jævnligen vil være udsat for sligt Tab, har Hs. Majestæt taget under Overveielse, hvorledes en saadan Forandring med Kornskatspengene kunde være at anordne, at den kongelige Kasse, endskiøndt Kornskatten ikke ydes in natura, kan sikkres for Tab, og Yderne dog ikke svare meere, end hvad de fra Begyndelsen efter Hensigten med Kornskattens Paabud have skullet yde. Kongens Villie og befaling er derfor, at Kornskatten, ei længere skal erlægges med forbemældte ved Forordningen af 24 August 1791 paabudne Kornskatspenge. Derimod befales; at for tilstundende Aar 1804, og siden aarligt, indtil Hs. Majestæt anderledes derom tilsiger, skulle vel de til kongelig Tieneste sædvanligen fornødne Qvantiteter Kornvare af Rentekammeret, ligesom hidtil, enten ved Licitation eller ved Accorder foranstaltes indkiøbte, men Bekostningerne paa Jndkiøbet reparteres til Udredelse af den kontribuerende Hartkorn i Danmark saaledes, at af Skov= og Mølleskylds Hartkorn svares halvt saa meget, som af Ager og Engs Hartkorn. Dog skal, efter det Forhold, som for Kornskattens Udskrivning før Aaret 1792 fandt Sted, de Kornvare, hvis Anskaffelses Bekostninger reparteres paa Hartkornet, ikke inoget Aar udgiøre saa stort et Qvantum, at de, beregnede i Penge, overgaae 4 Mk. 12 Sk. for hver Tønde Ager og Eng, og 2 Mk. 6 Sk. for hver Tønde Skov og Mølleskylds Hartkorn, naar Rug og Erter ansættes til 2 Rd., Byg til 1 Rd. 3 Mk., og Havre til 5 Mk. pr. Tønde. Hvormeget der saaledes efter Repartitionen. bliver at betale pr. Tønde Hartkorn, skal aarligt af Rentekammeret ved en Plakat blive bekiendtgjort. Men da Reparritionen ikke for noget Aar kan skee, førende alle de for samme Aar til kongelig Tieneste fornødne Kornvare ere indkiøbte, saa vil Hs. Majestæt, paa det at den kongelige Kasse ikke skal staae i Forskud for Bekostningerne paa de af bemeldte Kornvares Anskaffelse som hvert Efteraar maae indkiøbes, at Yderne skulle, til Afdrag paa Skattens fulde Beløb, med dette og siden med hvert Aars October Qvartals Skatter erlægge forud, af hver Tønde Hartkorn Ager og Eng 5 Mk., og af hver Tønde Hartkorn Skov= og Mølleskyld 2 Mk. 8 Sk.,der, ligesom i sin Tid Skattens øvrige Beløb, betales paa Amtstuerne.